Sportslig godkendelse til ungdomsuddannelser

Aktive der ønsker sportslig godkendelse til en ungdomsuddannelse, skal opfylde følgende krav:

1. De skal have opfyldt de resultatkrav som fremgår af pdf-fil DAF sportslig godkendelse [[1]](#footnote-1)
2. De skal indgå i den centrale eller den decentrale talentudvikling under DAF

Deltager man i **den centrale talentudvikling**, får man besked om dette fra DAF.

For så vidt angår **den decentrale talentudvikling** gælder følgende:

Er man medlem af en klub, der er tilknyttet de oprettede ATK-talentcentre i Aarhus eller Ballerup (se nærmere her: <http://dansk-atletik.dk/elite-talent/talentudviklingdtu/2015/bruttoliste-(aarhus-ballerup).aspx>), og er man udtaget til at deltage i et af disse centre, er det en betingelse for at opnå den sportslige godkendelse til ungdomsuddannelserne at man har tilmeldt sig talentcenteret. Er dette endnu ikke sket, skal man hurtigst muligt gøre det.

Er ens klub *ikke* tilknyttet et talentcenter fordi der endnu ikke er oprettet et sådant i klubbens område, kan man godt ansøge om at få forbundets sportslige godkendelse til ungdomsuddannelserne, men man skal være opmærksom på at man herved binder sig til at deltage i det ATK-talentcenter der på et tidspunkt oprettes i ens område, forudsat man i øvrigt er udtaget til deltagelse.

For at man kan få behandlet ansøgningen om sportslig godkendelse, skal man udfylde og indsende det oplysningsskema der bruges til et ATK-talentcenter. [[2]](#footnote-2)

Man kan få information om planerne for oprettelse af yderligere talentcentre ud over TC Aarhus og TC Ballerup ved at henvende sig til DAF.

1. Pdf-fil af 12.11.2015 med krav til sportslig godkendelse [↑](#footnote-ref-1)
2. Word-fil ’Oplysningsskema ATK-Talentcenter’ [↑](#footnote-ref-2)